## Pravilnik o izmjenama i dopunama Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara

### NN 73/2000 (21.7.2000.), Pravilnik o izmjenama i dopunama Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara

# MINISTARSTVO KULTURE

1588

Na temelju članka 100. stavka 2. Zakona o zaštiti i očuvanju kulturnih
dobara (»Narodne novine«, br. 69/99) ministar kulture, uz prethodnu suglasnost
ministra gospodarstva donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA FIZIČKE I PRAVNE OSOBE RADI DOBIVANJA DOPUŠTENJA ZA OBAVLJANJE POSLOVA NA ZAŠTITI I OČUVANJU KULTURNIH DOBARA

Članak 1.

U Pravilniku o uvjetima za
fizičke i pravne osobe radi dobivanja dopuštenja za obavljanje poslova na
zaštiti i očuvanju kulturnih dobara (»Narodne novine«, br. 129/99) u članku 5.
dodaje se iza stavka 3. stavak 4. koji glasi:

»Fizička osoba smatra se
stručno osposobljenom za obavljanje poslova restauriranja i konzerviranja iz
članka 2. točke 3. ovoga Pravilnika ako je stekla odgovarajuće stručno zvanje
za obavljanje restauratorsko-konzervatorskih poslova na način propisan Zakonom
o zaštiti i očuvanju kulturnih dobara i posebnim propisom.«

Članak 2.

U članku 8. stavku 2. točka 3. mijenja se i glasi:

»- opis tehničke opremljenosti za obavljanje poslova (poslovni prostor,
popis strojeva, alata i opreme),«

U stavku 3. točka 5. mijenja se i glasi:

»- opis tehničke opremljenosti za obavljanje poslova (poslovni prostor,
popis strojeva, alata i opreme),«

Iza stavka 3. dodaje se stavak 4. koji glasi:

»Pravna osoba može podnijeti zahtjev za izdavanje dopuštenja za
obavljanje poslova iz članka 2. točke 1. do 7. ovoga Pravilnika i za svoje
zaposlenike.«

Članak 3.

U članku 9. stavku 2. riječi: »članka 1. stavka 2.« zamijenjuju se
riječima: »članka 2.«.

Članak 4.

U članku 10. stavku 1. riječi: »te mišljenje vještaka s popisa vještaka
Ministarstva kulture.« zamijenjuju se riječima: »te po potrebi mišljenje
vještaka s popisa vještaka Ministarstva kulture, odnosno odgovarajuće
znanstvene ili stručne ustanove.«

U stavku 2. riječ: »vještaka« briše se.

Članak 5.

Iza članka 15. dodaje se članak 15a. koji glasi:

»Članak 15a.

Do donošenja propisa iz članka 101. stavka 2. Zakona o zaštiti i
očuvanju kulturnih dobara, odnosno proteka roka propisanog člankom 122. stavkom
3. istoga Zakona, stručno povjerenstvo neće rješavati zahtjeve fizičkih i
pravnih osoba za izdavanje dopuštenja za obavljanje poslova restauriranja i
konzerviranja kulturnih dobara iz članka 2. točke 3. ovoga Pravilnika.

Postupci pokrenuti zahtjevom za izdavanje dopuštenja za obavljanje
poslova restauriranja i konzerviranja kulturnog dobra podneseni do dana
stupanja na snagu ovoga Pravilnika privremeno se obustavljaju do donošenja
propisa iz članka 101. stavka 2. Zakona o zaštiti i očuvanju kulturnih dobara.«

Članak 6.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 612-08/00-01-84
Urbroj: 532-03-3/15-00-02
Zagreb, 10. srpnja 2000.

if !supportEmptyParas endif

if !supportEmptyParas endif

if !supportEmptyParas endif

Ministar
**dr. sc. Antun Vujić**, v. r.

Pravilnik, NN 73/2000-1588